text: La Cotorra de la Vall: ACTUALITZADA: Els centres públics de Tavernes voten a favor de la jornada escolar continua
  ACTUALITZADA: Els centres públics de Tavernes voten a favor de la jornada escolar continua
  El pròxim curs escolar tots els centres públics de Tavernes posaran en pràctica la jornada continua escolar. Les votacions per a implantar o no la jornada escolar continuada en els centres públics i concertats van tindre lloc ahir dimarts, dia 4 d'abril, i el resultat a Tavernes i a la Valldigna ha estat "sí a la jornada continua" en tots els centres escolars que ho havien sol·licitat.
  Això vol dir que, a partir del dia 1 d'octubre, els xiquets i xiquetes des d'Infantil fins a sisè de Primària acabaran les classes a les 14 hores. A més, hi ha la possibilitat que els xiquets estiguen fins a les 17 hores en els centres, que oferiran activitats extraescolars gratuïtes. També podran eixir a les 14 hores i tornar després a les activitats extraescolars.
  La regidora d'Educació de l'Ajuntament de Tavernes, Bea Ferreres, ha destacat el grau elevat de participació dels pares i mares en tots els centres i ha assenyalat que "com tots els canvis, este també tindrà la seua etapa d'adaptació. Una vegada es pose en funcionament la nova jornada escolar contínua podrem conèixer i valorar l'acceptació dels xiquets i el grau de rendiment dels alumnes".
  Les dades que a hores d'ara coneixem indiquen que:
  CEIP Divina Aurora
  Participació: 153 vots emesos el 80'64%
  Vots sí: 141 el 80'64%
  Vots no: 12 el 19'36%
  CEIP Magraner
  Participació: 281 el 93'36%
  Vots sí: 197 el 65'45%
  Vots no: 83 el 34'55
  Vots blanc: 1
  Vots si 561
  Vots no 104
  Vots sí: 76,38%
  Cal dir que en la comarca Safor-Valldigna 19 dels 20 col·legis que ahir votaven la jornada continuada l'aprovaren, en votar sí més del 55% del censo. Només el CEIP de Xeraco, Joanot Martorell, va tindre un resultat negatiu.